# Forslag til forskrift om løypenett for snøscooter i Lebesby kommune

2.gangs høring 08.07.21 – 16.09.21

Innspill sendes til [postmottak@lebesby.kommune.no](mailto:postmottak@lebesby.kommune.no), eventuelt Lebesby kommune, Boks 38, 9790 Kjøllefjord.

# Henvendelser merkes «Høring av forskrift om scooterløyper 20/413»

# FORSKRIFT OM LØYPENETT FOR SNØSCOOTER I LEBESBY KOMMUNE

## Fastsatt med hjemmel i forskrift for bruk av motorkjøretøyer i utmark og på islagte vassdrag, § 4a

## § 1 Formål

Forskriften skal regulere og legge til rette for kjøring med snøscooter i fastsatte løyper.

## § 2 Virkeområde

Forskriften gir bestemmelser om bruk av kommunale snøscooterløyper i Lebesby kommune, herunder kjørefart og kjøretider. Bestemmelsene hjemler kun kjøring med typegodkjent og registrert snøscooter (beltemotorsykkel). Den hjemler ikke fornøyelseskjøring med andre motorkjøretøy, som ATV med påsatte belter eller snørekjøring etter tråkkemaskin (catskiing).

## § 3 Snøscooterløyper

Løypenettet fremgår av digitalt kart vedlagt denne forskrift. Løypekart med beskrivelse og bestemmelser skal være tilgjengelig på kommunens hjemmeside. Snøscooterløypene vises i kommuneplanens arealdel.

Løypenettet består i henhold til løypekartet av følgende scooterløyper:

|  |  |
| --- | --- |
| **Løypenummer** | **Løypebeskrivelse** |
| 1 | Skjøtningberg  Løypestart ved fv 894 ved Jernsteinvannet, ved avkjørsel mot Skjøtningberg. Løypestart er knyttet mot løype 3.  Løper langs Finnsåta, med løypearm til idrettshallen.  Følger i grove trekk veitrasé til Skjøtningberg. |
| 2 | Dyfjord  Løypestart ved løype 3 og Snattvikvannan.  Krysser fv 894, skrår vestover over Mellomste Snattvikvann mot Gartemyran.  Traséen går vest for vindmølleparken, og kommer ned i Dyfjordbotn. |
| 3 | Kjøllefjord-Smielvdalen  Løypestart i Breivika, følger fv 894 til veikrysset til Skjøtningberg.  Krysser fylkesveien og følger denne over Kifjordsletta via Finngamvannan. Krysser fylkesvei 8070 og dreier sørover, via Blåfjellvannan, opp Vikaskaret, over Vikavannan og opp Vikadalen til Nordfjellvannan (vann 235).  Fra vann 235 går en avstikker østover, mot kommunegrensa mot Gamvik.  Fortsetter fra vann 235 sørover, over vann 173 og til Ettervikvannan (234), videre mot sørøst til Ørntindvannan (229).  Herfra går det en avstikker østover som krysser fylkesvei 888 og ender ved kommunegrensa.  Løype 3 fortsetter sørover fra Ørntindvannan og løper langs fylkesvei 888 til Hopseidet. Ved Hopseidet krysser løypa fylkesvei 888, og løper videre langs sørsiden av fylkesveien, opp Smielvdalen, før løypa ved vann 206 svinger sørøstover mot kommunegrensa til Gamvik. |
| 4 | Oksevåg  Fra løype 3 starter løype 4 ved Kifjordvannet, og fortsetter østover mot Avdalen. Løypa følger fylkesvei 894 til parkeringsplass vest for Østerbotnmyra i Oksevåg. |
| 5 | Nordmannset  Fra løype 3 ved Vikavannan går løypa østover langs høyde sør for Vikavann (77), før den dreier sørover, over Nordmannsetvannan (91 og 72) langs Nordmannsetelvas østside til Nordmannset. |
| 6 | Sandfjordvannet  Fra fylkesvei 894 ved Sandfjordvannet, sørover via vannene 218, 232, 276, 266 og til løype 3 ved vann 235 (Kjølvannet) i Vikadalen. |
| 7 | Nikolasdalen  Fra fv 888 ved parkeringsplass i Nikolasdalen og østover til kommunegrense mot Gamvik. Tilknyttes her løype i Gamvik ned Langfjorddalen til Laggo. |
| 8 | Bekkarfjord-Nerdalen  Fra Mestaleiren i Bekkarfjord og østover langs sørsiden av Geitvannet, over Storbakken og sørøstover, langs Nerdalen, til Nerdalsvannet/kommunegrensa til Gamvik. |
| 9 | Lebesby – Bekkarfjord – Øverdalen  Fra Øverbygda i Lebesby og opp Storelvdalen, over Geitpallen til Middagstuva. Herfra går en løypearm nordover langs Martadalselva til Bekkarfjord.  Løype 9 fortsetter fra Middagstuva og østover, over Linjevannan og Steinvannet til Øverdalen og kommunegrensa mot Gamvik. |
| 10 | Storelvdalen – Suolojávri  Fra løype 9 i Elvedalen (Storelvdalen), via Buktavannet, Oldervikdalen over Skogvikvann og til løype 11 på Suolojávri/Holmevann (lokalt kalt Holmsjøen). |
| 11 | Martadalsvannet - Iskløvervannet  Fra Martadalsvannet sørover til Suolojávri/Holmevann (Holmsjøen).  Her dreier løypa østover nord for Suolojárluoppal, så sørover til Gikšjávri/Sommervannet. |
| 12 | Ifjord – kommunegrense Tana  Fra fylkesvei 98, over veien fra Ifjord Arctic, og østover i samme trasé som gammelt kjørespor, til Iskløvervann hvor løypa knyttes mot løype 11.  Videre sørover, krysser fv 98 ved Skadjajávrrit, over vann 226 hvor løypa dreier østover, over vann 250, 263 og Eaštorjávri.  Herfra går løypa sørover, og den ender på kommunegrensa til Tana, nordvest for Gurrojávri. |
| 13 | Eaštorjávri – kommunegrense Gamvik  Fra Eaštorjávri, i tilknytning til løype 11 og 12. Løypa følger fylkesvei 98 og ender ved kommunegrensa til Gamvik. |
| 14 | Friarfjord – Gottetjávrrit  Fra Friarfjordvannet, går parallelt med fv 98 langs sørsiden av veien.  Ved Ádjajávri dreier løypa sørover, over Rássajávri, langs dalføre mot Anderslangvannet, videre til Buksahárčejávri og vestsiden av Loavddajávri.  Videre sørover langs vestsiden av Váđasbákti, krysser Sieidejávri og løper langs vestsiden av Gahpatjávri.  Ved Gabbatkanalen krysses løype 15 (Adamssletta – Stuorra Ilis).  Videre sørover, langs vestsiden av Muorahisjávri og Mohkkejávri.  Fra Mohkkejávri går en løypeavstikker vestover, langs dalføre til Meađđenluoppal og Deardnoluobbalat.  Fra Mohkkejávri fortsetter løype 14 sørover, via Biertnajávrrit, Bierdnajávri, Guovllajávri og til vann 315.  Sør for vann 315 og høyde 331 går en løypeavstikker vestover, til Skandinaviavann (vann 250).  Løypa fortsetter sørøstover fra vann 315/høyde 331 til Beaskajávri, hvor løypa svinger sørvestover, og ender ved Gottetjávrrit på kommunegrensa til Tana. |
| 15 | Adamssletta – Stuorra Ilis  Fra anleggsveiens start på Adamssletta går løypa parallelt med vegen til Látnjaroggejávri, hvor den dreier sørover til Uhca Sopmir (Lille Måsevann).  Videre over Vuollaluobbalat (199 og 207) – Máhtojávrrit og til Gabbatkanalen, hvor løype 14 krysses.  Krysser brua over Gabbatkanalen og går østover via Dápmotluoppal og Gorsageašjávri.  Videre sørover på østsiden av Muorahisvárri, via Gieggejávrrit og Dollajávri.  Fra Dollajávri dreier løypa nordover, langs Dollaluoppal og Silisluoppal. Herfra går løypa vestover, følger kraftlinja et stykke før løypa dreier nordover via Vuolit Guorgajávri (Nedre Tranevann) og Bajit Guorgajávri (Øvre Tranevann).  Videre østover via vann 342 og 345, og ender ved kommunegrensa til Tana, like nord for Stuorra Ilis/Flyvarden. |
| 16 | Kunes - Adamssletta  Fra Kunes krysser løypa fylkesveien og løper via Skarvvannan, Anders Beritvannet og nordover parallelt med kraftlinjetrasé til anleggsveiens start og start på løype 15 Adamssletta – Stuorra Ilis. |
| 17 | Kunes – Stor-Øyfjellet  Start vest for boligfelt på Kunes, langs Kunessletta parallelt med fylkesvei 98.  Øst for Storelva dreier løypa nordover og krysser Storelva, hvor løypa dreier vestover og går opp dalføret nord for høyde 216 Elleskáidi.  Videre vestover, over høyde 250, til vann 170 ved Roggejávrrit, følger dalføre til vann 229 og nordover vest for Rohtoskáidi til Rohtojávri.  Løypa går videre nordover til Gárggojávrrit. Herfra går en avstikker vestover til Namahisjávri, hvor løypa tilknyttes løype 17a.  Løype 17 fortsetter fra Gárggojávrrit i nordøstlig retning til Korsnesvannet, videre nordvestover til Lipmejávri. Her tilknyttes løypa nordlig ende av løype 17a.  Fra Lipmejávri går løypa nordover, via Orošjávri, over Veidneselva og til endepunkt sør for Stor-Øyfjellet. Her knyttes løypa til løype 18. |
| 17a | Namahisjávri – Lipmejávri  Fra Namahisjávri og nordvestover til Ráhkojávri, derfra nordøstover til Lipmejávri. Løypa tilknyttes løype 17 i begge ender.  Denne traséen åpner når del av løype 17 på strekningen Gárggojávrrit til Lipmejávri stenger som følge av reindriftas behov for ro i beiteområdet. Løype 17a vil kun være åpen når deler av 17 må stenge. |
| 18 | Veidnes – Stor-Øyfjellet  Løypa starter på Veidnes og følger jordbruksveien opp til Fjellaksla. Derfra går løypa opp og langs Stor-Øyfjellet, og ender ved Nedre Kjæsvannet, hvor den møter løype 19. Løypa knyttes til løype 17 ved sørlig ende av Stor-Øyfjellet. |
| 19 | Lille Porsangerelva – Kjæsvannet  Fra fylkesveien ved Lille Porsangerelva langs vassdraget og bortover Kjæsvannet til kommunegrensa mot Porsanger. |

## § 4 Åpning og stenging av snøscooterløyper

1. Åpning og stenging av løyper kunngjøres på kommunens hjemmeside.
2. Ferdsel med snøscooter i kommunens løyper er kun tillatt på snødekt mark. Løypene skal være merket og kunngjort åpen for fri ferdsel.
3. Løypenettet åpner tidligst 1. november og stenges senest 5. mai. Løypene er stengt i tidsrommet 5. mai til 30. juni, med mindre Statsforvalteren har bestemt noe annet, eller at kommunen har fått godkjent forlengelse på enkelte løyper.
4. Løype 17 a er åpen for ferdsel kun når del av løype 17 på strekningen Gárggojávrrit til Lipmejávri stenges som følge av reindriftas behov for ro i beiteområdet.
5. Løype 3, på strekningen Hopseidet - Smielvdalen, skal stenges når fv 888 stenger som følge av reinflytting. Løypa skal også stenges når fylkesveien på samme strekning er stengt på grunn av rasfare.
6. Kommunen kan stenge løyper eller deler av løyper med umiddelbar virkning dersom det oppstår forhold som gjør dette nødvendig. Dette kunngjøres på kommunens nettside.

## § 5 Bruk av snøscooterløyper

1. Bruk av snøscooter skjer på eget ansvar.
2. Det er ikke tillatt å kjøre fortere enn 70 km/t med snøscooter. Maksimal hastighet med slede er 60 km/t. Maksimal hastighet med slede med passasjer er 40 km/t.
3. Fører av snøscooter skal stanse før kryssing av veg og har vikeplikt for trafikanter som befinner seg på vegen.
4. Fører av snøscooter har alltid vikeplikt for skiløpere/myke trafikanter/annen ferdsel.

## § 6 Kjøring ut av løypa for stopp og rasting

Det er tillatt å raste og parkere på begge sider av scooterløypene etter bestemmelser gitt i pkt a - f nedenfor. Tillatelsen omfatter kun kjøring i rett linje ut fra løypa. Parallellkjøring langs løypene er ikke tillatt.

1. Nord for fylkesvei 98 er det tillatt å kjøre inntil 300 meter ut fra løypa for rasting, med unntak av løype 17a hvor rastegrense er 150 meter.
2. Sør for fylkesvei 98 er det tillatt å kjøre inntil 150 meter ut fra løypa for rasting.
3. Det er ikke tillatt å kjøre ut av løypa for å raste eller parkere på følgende strekninger:

|  |  |
| --- | --- |
| Løypenr. | Strekning der det ikke er tillatt med rasting eller parkering |
| 1 | Fra løypestart og til Kjerkelvdalen.  Fra Grapeskaret og til løypas ende i Skjøtningberg. |
| 2 | Fra løypestart til og med stigning ovenfor Mellomste Snattvikvann.  Nedstigning til Dyfjordbotn. |
| 3 | Fra Breivika til Vikaskaret.  Langs Båtelva ved fylkesvei 888 og til og med Smielvdalen. |
| 4 | Rasting er ikke tillatt langs løype 4. |
| 8 | Fra løypestart ved Mestaleiren til sørøstlig del av Geitvannet. |
| 9 | Fra løypestart på Lebesby til og med Storelvdalen.  Fra Martadalen til løypas ende i Bekkarfjord. |
| 12 | Fra løypestart og stigning opp til ca. 75 moh. |
| 14 | Fra løypestart ved Friarfjordvannet (med unntak av vann 60) og til Ádjajávri. |
| 15 | Stigning fra Adamssletta til Látnjaroggejávri. |
| 16 | Fra løypestart vest for boligfelt på Kunes til vest for Lille Skaidi. |
| 17 | Fra løypestart og til høyfjellsområde vest for Elleskáidi. |
| 18 | Fra løypestart på Veidnes og opp til Fjellaksla. |
| 19 | Fra løypestart til Nedre Kjæsvann. |

1. Det tillates rasting på følgende vann (gjelder hele vannet). På disse vannene tillates kun rasting på selve vannet og det er følgelig ikke tillatt å kjøre videre opp på land for å raste.

|  |  |  |
| --- | --- | --- |
| Løypenr. | Løypenavn | Vann (moh) |
| 1 | Skjøtningberg | Storvannet (206) |
| 3 | Kjøllefjord – Smielvdalen | Vikavannet (59) |
|  |  | Ettervikvannan (235 og 217) |
|  |  | Ørntindvatn (230) |
| 5 | Nordmannset | Nordmannsetvannan (91 og 72) |
| 9 | Lebesby – Bekkarfjord - Øverdalen | Steinvannet (115) |
| 10 | Storelvdalen - Suolojávri | Čoallejávri (305)  Suolojávri/Holmevann (Holmsjøen) (301) |
| 11 | Martadalsvannet - Iskløvervannet |
|  | Martadalsvannet - Iskløvervannet | Gikšjávri/Sommervannet (243) |
|  | Martadalsvannet - Iskløvervannet | Jiekŋaluoddananjávri/Iskløvervannet (233) |
| 12 | Ifjord – kommunegrense Tana |
|  | Ifjord – kommunegrense Tana | Skadjajavrrit/Skjåvannan (225) |
|  |  | Ruovdejávri/Jernvannet (263) |
|  | Ifjord – kommunegrense Tana | Eaštorjávri (245) |
| 13 | Eaštorjávri – kommunegrense Gamvik |
| 14 | Friarfjord - Gottetjávrrit | Buksahárčejávri (212) |
|  |  | Loavddajávri (182) |
|  |  | Meađđenluoppal (185)  Deardnoluobbalat (197) |
|  |  | «Skandinaviavann» (250) |
|  |  | Beaskajávri (308) |
|  |  | Gottetjávrrit (292) |
| 15 | Adamssletta – Stuorra Ilis | Uhca Sopmir/Lille Måsevann (178) |
|  |  | Gieggejávrrit (243) |
|  |  | Dollajávri (263) |
| 16 | Kunes - Adamssletta | Skarvvannan (92) |
| 17 | Kunes – Stor-Øyfjellet | Rohtojávri (191) |
|  |  | Namahisjávri (281) |
|  |  | Saŋasjávri/Korsnesvannet (203) |
|  |  | Orošjávri (464) |
| 17a | Namahisjávri - Lipmejávri | Ráhkojávri (462) |
| 19 | Lille Porsangerelva - Kjæsvannet | Keaisajávri/Kjæsvannet (50) |

1. Hensetting av gompi, bu, campingvogn eller annet byggverk tilrettelagt for transport med scooter regnes ikke som rasting, og er ikke tillatt i forbindelse med motorferdsel etter denne forskrift.
2. På Bajit og Vuolit Guorgajávri (Øvre og Nedre Tranevann) langs løype 15 tillates rasting inntil 300 meter fra løypa.

## § 7 Sikkerhet

Den som ferdes i scooterløyper og områder tillatt for rasting har et selvstendig ansvar for egen sikkerhet, samt for å vurdere skredrisiko.

Den som ferdes på islagt vann har et selvstendig ansvar for selv å påse at isen er trygg.

## § 8 Skilting og merking

1. Løyper skal stikkes etter kartfestet trasé, men kan avvike med inntil 30 meter der det er nødvendig for å sikre en funksjonell og sikker løypetrasé.
2. Løypene skal skiltes og merkes i henhold til gjeldende veileder/standard.
3. Der scooterløype krysser bilveg skal Statens Vegvesens normer for skilter og merking følges.
4. Merking skal gjøres med refleksmerkede stikker av biologisk nedbrytbart materiale.
5. Stikker langs løype 17 skal fjernes når denne løypa stenger og løype 17a åpner.
6. Midlertidige merker skal fjernes ved sesongslutt.

## § 9 Brukerbetaling

Det åpnes for at kommunen kan kreve inn gebyr for bruk av løypenett. Priser for kjøretillatelser reguleres i kommunens gebyrregulativ.

## § 10 Straffeansvar

Brudd på denne forskrift straffes i henhold til § 12 i lov om motorferdsel i utmark og på islagte vassdrag.

## § 11 Ikrafttredelse

Denne forskrift trer i kraft straks. Samtidig oppheves forskrift 24. januar 2014 nr. 60 om snøskuterløyper i Lebesby kommune, Finnmark.